Source: http://www.bihon.ro/csm-jc-liberty-pe-locul-2-la-memorialul-stefan-voda/1589524
Timestamp: 2019-09-17 00:32:26+00:00

Document:
CSM JC Liberty, pe locul 2 la Memorialul Ştefan Vodă - BIHON
CSM JC Liberty, pe locul 2 la Memorialul Ştefan Vodă
la	9. noiembrie 2015 15:13
Sala de sport a Universităţii Babeş-Bolyai din Cluj-Napoca a găzduit ediţia a doua a concursului de judo pentru echipe de seniori – Memorialul Ştefan Vodă.
Competiţia este organizată în memoria regretatului prof. univ. Ştefan Vodă, fost preşedinte al FR Judo, care şi-a adus o contribuţie remarcabilă la dezvoltarea acestui sport. Memorialul a reunit la start cinci echipe, iar întercerile s-au disputat în sistem turneu (fiecare cu fiecare).
CSM JC Liberty a concurat cu o echipă care a reunit atât sportivi consacraţi, cât şi reprezentanţi ai „noului val”, alcătuită din următorii: Ştefan Mateescu, Darius Mudura (66 kg), Dan Fâşie, Cătălin Popa (73 kg), Farkas Zoltan, Adrian Merge (81 kg), Răzvan Bodea, Mircea Pop (90 kg), Daniel Matei, Balla Zsolt (+90 kg).
Echipa orădeană a înregistrat trei victorii, 4-1 cu SCM Miercurea Ciuc, 4-1 cu CSM Baia Mare, 3-2 cu CSM Satu Mare, respectiv o înfrângere, 2-3 cu echipa gazdă, CSM U Cluj-Napoca.
În urma acestor rezultate, CSM JC Liberty s-a situat pe locul secund.
Clasamentul final al Memorialului Ştefan Vodă a fost: 1. CSM U Cluj-Napoca, 2. CS; JC Liberty, 3. CSM Satu Mare, 4. SCM Miercurea Ciuc, 5. CSM Baia Mare.
Taguri: cluj-napoca, CSM JC Liberty, Dan Fâşie, Daniel Matei, Memorialul Stefan Voda

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM